**HÄÄLETUSPROTOKOLL**

Käesolev hääletusprotokoll on koostatud digitaalallkirjas märgitud kuupäeval.

Seltsi juhatus esitas aktsionäridele ettepaneku võtta vastu alltoodud aktsionäride üldkoosoleku otsus koosolekut kokku kutsumata. Teade avaldati Nasdaq Tallinna börsi infosüsteemi vahendusel 19.01.2022, samal päeval avaldati teade ka Seltsi kodulehel ja ajalehes „Postimees“. Hääleõiguslike aktsionäride nimekiri fikseeriti 24.01.2022 Nasdaq CSD arveldussüsteemi tööpäeva lõpu seisuga ning hääletus toimus perioodil 20.01.2022, 12:00 kuni 31.01.2022, 12:00.

Seltsi aktsiakapitali suurus on 850 000 eurot, mis jaguneb 8 500 000 nimiväärtuseta aktsiaks, iga aktsia annab üldkoosolekul 1 (ühe) hääle. Oma hääle andis tähtaegselt, s.o 31. jaanuariks 2022 kell 12:00 (GMT +2), kokku 33 Seltsi aktsionäri, kelle aktsiatega on esindatud 7 377 373 häält, mis moodustab kokku 86,79% aktsiatega esindatud häältest. Kõik aktsionärid, kes ei esitanud hääletussedelit tähtaegselt loeti hääletanuks otsuse vastu ja need hääled kajastuvad hääletusprotokollis vastuhäältena.

Seltsi aktsionärid võtsid 31.01.2022 üldkoosolekut kokku kutsumata ÄS §-s 2991 sätestatud korras vastu järgmised otsused:

**Audiitori nimetamine 2021. - 2023. aasta majandusaastaks**

Asendada Seltsi senine audiitor Grant Thornton Baltic OÜ (registrikood 10384467) ja nimetada 2021. - 2023. aasta majandusaasta audiitoriks KPMG Baltics OÜ (registrikood 10096082).

Määrata audiitori tasustamise kord vastavalt audiitoriga sõlmitavale lepingule ja anda Seltsi juhatusele õigus vastava lepingu sõlmimiseks.

**HÄÄLETUSTULEMUSED:**

**Poolt: 7 377 373 häält ehk 86,79% kõigist Seltsi aktsiatega esindatud häältest.**

Vastu: 1 122 627 häält ehk 13,21% kõigist Seltsi aktsiatega esindatud häältest.

Kuivõrd ülaltoodud otsuse vastuvõtmiseks on nõutav üle 50% aktsionäride poolthäältest, siis on see otsus vastu võetud.

Hääletusportokolli lisad:

1. Otsuse poolt hääletanud aktsionäride nimekiri ja antud hääled;
2. Aktsionäridelt laekunud hääletussedelid ja volikirjad.

Priit Vaikmaa

protokollija

TextMagic AS juhatuse liige